Eelnõu kohaselt täpsustatakse läheduse põhimõtet jäätmekäitluses. Jäätmed kõrvaldatakse ja segaolmejäätmed taaskasutatakse nende  tekkekohale võimalikult lähedal asuvas tehnoloogiliselt sobivas jäätmekäitluskohas, kus on tagatud inimese tervise ja keskkonna ohutus. See tähendab, et läheduse printsiip hakkab segaolmejäätmete suhtes kehtima mitte ainult prügilate suhtes, vaid hõlmab näiteks ka olmejäätmete põletustehaseid, kus energia taaskasutusse võetakse.